- Перад тым, як паехаць у Беларусь, у нас было з паўгода нялёгкай, сістэмнай працы. Радуе, што працавалі нездарма, чаканні нашы ад паездкі апраўдаліся, і нават больш! Нам, вядома ж, Людміла Іванаўна расказвала пра свой родны Бабруйск, пра фэст, але ж, як кажуць, лепш адзін раз убачыць. Фэст ´Вянок дружбы´ - гэта нешта грандыёзнае, неверагоднае! З першых рэпетыцый пачала я знаёміцца з замежнікамі, размаўляць - цікава! У першы дзень ´Купалiнка´ выступіла ў аграгарадку Кавалі разам з вельмі экзатычнымі ўдзельнікамі: ажно з Мексікі. А пад час адкрыцця фестывалю я змагла, выйшаўшы на сцэну, адчуць дружалюбную энергію людзей, іх захапленне ад нашага выступу. Здавалася, у мяне крылы за спіной! І ў вачах сяброў па гурце я бачыла натхненне, жаданне данесці прыгажосць і сэнс песні.